ปัจจัยความเสี่ยง

1.1 ด้านการเงิน

โรงพยาบาลกรุงธน 1 และ 2 เลิกให้บริการผู้ป่วยประกันสังคมตั้งแต่ วันที่ 1 มกราคม 2551
เนื่องจากเห็นว่าต้นทุนในการให้บริการเริ่มสูงกว่ารายรับและคาดว่าจะเพิ่มขึ้นอย่างต่อเนื่อง
ในขณะที่สำนักงานประกันสังคมไม่เพิ่มรายได้ให้หรือเพิ่มแต่น้อยไม่เหมาะสมกับต้นทุนที่สูงขึ้น
ในการออกจากโครงการประกันสังคมเป็นผลให้รายรับปี 2551 หายไปประมาณ 100 ล้านบาทเศษ
หรือประมาณร้อยละ 25 ของรายรับทั้งหมด โดยบริษัทไม่ได้ลดจำนวนบุคลากรลง
ค่าใช้จ่ายบุคลาการคงเดิม
เนื่องจากต้องเตรียมคนไว้ให้บริการผู้ป่วยที่ชำระค่ารักษาพยาบาลด้วยตนเองที่คาดว่าจะเพิ่มขึ้นในอนาคต
ปรากฎว่าผู้ป่วยทั่วไปเพิ่มขึ้นช้าๆ และตอนปลายปี 2551 ผู้ป่วยนอกเพิ่มขึ้นประมาณ 25%
ผู้ป่วยในเพิ่มขึ้นประมาณ 30 % แต่ละเดือนมีการขาดทุนลดลงตามลำดับ
งบดุลบริษัทขาดทุนไปประมาณ 4 ล้านบาท โดยคาดว่าจะกลับมามีกำไรในปี 2553 เมื่อต้นปี 2552
บริษัทมีเงินสดในมือ ประมาณ 130 ล้านบาท และมีกำไรจากการขายทรัพย์สินประมาณ 15 ล้านบาท
จึงไม่มีความเสี่ยงทางด้านการเงิน

2.  ด้านการดำเนินงาน

จากการเกิดภาวะวิกฤติทางเศรษฐกิจทั่วโลก ทำให้ประชากรทั้งโลกรับผลกระทบกันทั่วหน้า
ประชาชนคงยังเจ็บป่วยเป็นปกติและอาจจะมากขึ้น ผู้ที่เคยใช้จ่ายค่าดูแลสุขภาพเองส่วนหนึ่ง
อาจเปลี่ยนไปใช้บริการฟรีในโครงการประกันสังคมหรือโครงการประกันสุขภาพฯ
หรือผู้ที่เคยใช้บริการในโรงพยาบาลเอกชนระดับสูงที่มีราคาแพง
อาจจะหันมาใช้บริการโรงพยาบาลเอกชนที่มีราคาต่ำกว่า ซึ่งโรงพยาบาลกรุงธน1
น่าจะเป็นทางเลือกแห่งหนึ่งที่มีค่ารักษาไม่สูงจนเกินไป
แต่อย่างไรก็ตามความเสี่ยงที่เกิดจากภาวะเศรษฐกิจถดถอยทำให้ต้องระมัดระวังในเรื่องค่าใช้จ่ายและสร้างรายได้มากขึ้นด้วยกลยุทธการตลาด

ในปี 2551 ได้มีกฎหมายคุ้มครองผู้บริโภคที่ออกมาใช้ใหม่
เป็นผลให้ผู้ป่วยฟ้องแพทย์และโรงพยาบาลเป็นจำนวนมาก
ส่วนใหญ่เป็นการกล่าวหาโดยไม่มีเหตุอันสมควร
เพื่อให้แพทย์และโรงพยาบาลเสียชื่อเสียงโดยหวังได้เงินชดเชยก้อนโต ซึ่งโรงพยาบาลกรุงธนทั้ง2
แห่งก็เคยถูกฟ้อง และศาลยกฟ้องไปแล้ว3 คดี
การป้องกันความเสี่ยงที่อาจเกิดจากการรักษาพยาบาล
ผู้บริหารจะต้องติดตามข่าวอย่างใกล้ชิดและเข้าถึงปัญหาที่เกิดขึ้นโดยเร็ว
การเจรจาอธิบายให้ผู้ป่วยและญาติเข้าใจเป็นวิธีลดความเสี่ยงที่ดีที่สุดในปัจจุบันโรงพยาบาลมีคณะกรรมการบริหารความเสี่ยง
เพื่อจัดระบบป้องกันความเสี่ยงทั้งองค์กร
โดยให้แต่ละหน่วยงานค้นหาความเสี่ยงแต่ละด้านรวมทั้งวิธีการป้องกัน
ซึ่งคณะกรรมการจะเข้าทำการตรวจสอบประเมินความเสี่ยงตามระบบ Hospital
Accreditation เพื่อให้มั่นใจว่ามีการปฏิบัติตามนโยบาย และหาทางป้องกันที่เหมาะสมได้ทันท่วงที

3.  ด้านการแข่งขันประกอบธุรกิจ

โรงพยาบาลเอกชนยังต้องแข่งขันด้านบริการและด้านวิชาการกันอยู่ตลอดไป
และยังต้องแข่งขันกับโรงพยาบาลภาครัฐโดยหลายแห่งดำเนินธุรกิจแบบภาคเอกชนซึ่งแข่งขันได้ยาก

โรงพยาบาลกรุงธน 1 เปิดดำเนินกิจการมาเป็นปีที่ 30 ด้านธนบุรีฝั่งตะวันตก
ใกล้สะพานสมเด็จพระเจ้าตากสิน (สาทร) และใกล้เส้นทางรถไฟฟ้าที่จะเปิดใช้ในปีนี้
เป็นทำเลที่ธุรกิจจากถนนสาทรกำลังข้ามแม่น้ำมาเติบโต
มีอาคารสูงและหมู่บ้านจัดสรรขนาดใหญ่เกิดขึ้นจำนวนมาก
ซึ่งจะมีผู้ย้ายเข้ามาพักอาศัยและทำงานเพิ่มขึ้น และเป็นลูกค้าของโรงพยาบาลกรุงธนต่อไป
ซึ่งโรงพยาบาลได้ปรับปรุงสถานที่และบริการทุกด้านให้มีระดับสูงขึ้นเพื่อสร้างความพึงพอใจแก่ผู้มาใช้บริการ

โรงพยาบาลกรุงธน 2 เป็นโรงพยาบาลขนาดเล็กกว่าโรงพยาบาลกรุงธน 1 เปิดดำเนินกิจการมา
15 ปี ใกล้สะพานสมเด็จพระราม 9 ฝั่งธนบุรี
อยู่ในย่านอุตสาหกรรมและที่อยู่อาศัยชุมชนระดับล่างส่วนใหญ่ เมื่อเจ็บป่วย
จะใช้บริการโครงการประกันสังคมและโครงการประกันสุขภาพ
นอกจากนี้ในบริเวณใกล้เคียงกันยังมีโรงพยาบาลเอกชนเปิดให้บริการอีก 3 แห่ง
จึงมีการแข่งขันค่อนข้างสูง ซึ่งปัจจุบันโรงพยาบาลกรุงธน 2
ต้องอาศัยรายได้หลักจากโครงการประกันสุขภาพ และรายได้ผู้ป่วยที่จ่ายค่ารักษาเองประมาณ 20 %
และโอกาสที่จะเพิ่มขึ้นนั้นยาก
เพราะได้รับบริการร่วมกับผู้ป่วยประกันสุขภาพทำให้ไม่ได้รับความสดวกสบายเท่าที่ควรทั้งๆที่เสียค่ารักษาเอง

4.  ด้านการลงทุน

ไม่มี